CELEX: 32009R0438
Language: fi
Date: 2009-05-26 00:00:00
Title: Komission asetus (EY) N:o 438/2009, annettu 26 päivänä toukokuuta 2009 , tiettyihin alppi- ja vuoristorotuihin kuuluvien muiden kuin teuraseläimiksi tarkoitettujen sonnien, lehmien ja hiehojen yhteisön tariffikiintiöiden avaamisesta ja hallinnointitavasta

27.5.2009   
            
            
               FI
            
            
               Euroopan unionin virallinen lehti
            
            
               L 128/57
            
         
      KOMISSION ASETUS (EY) N:o 438/2009,
   annettu 26 päivänä toukokuuta 2009,
   tiettyihin alppi- ja vuoristorotuihin kuuluvien muiden kuin teuraseläimiksi tarkoitettujen sonnien, lehmien ja hiehojen yhteisön tariffikiintiöiden avaamisesta ja hallinnointitavasta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan 1 kohdan ja 148 artiklan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Yhteisö on Maailman kauppajärjestössä sitoutunut avaamaan vuotuiset tuontitariffikiintiöt tiettyihin alppi- ja vuoristorotuihin kuuluville muille kuin teuraseläimiksi tarkoitetuille sonneille, lehmille ja hiehoille. Näiden kiintiöiden hallinnointia koskevat yksityiskohtaiset soveltamissäännöt vahvistetaan tiettyihin alppi- ja vuoristorotuihin kuuluvien muiden kuin teuraseläimiksi tarkoitettujen sonnien, lehmien ja hiehojen tuontitariffikiintiöiden avaamisesta ja hallinnoinnista 14 päivänä kesäkuuta 2007 annetussa komission asetuksessa (EY) N:o 659/2007 (2).
            
         
               (2)
            
            
               Ensin tullutta palvellaan ensin -periaatteen käyttö on osoittautunut toimivaksi muilla maatalousaloilla, joten hallinnon yksinkertaistamiseksi olisi näitä kiintiöitä vastedes hallinnoitava asetuksen (EY) N:o 1234/2007 144 artiklan 2 kohdan a alakohdassa säädetyllä menetelmällä. Tämän olisi tapahduttava tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun komission asetuksen (ETY) N:o 2454/93 (3) 308 a ja 308 b artiklan sekä 308 c artiklan 1 kohdan mukaisesti.
            
         
               (3)
            
            
               Hallinnointijärjestelmän vaihtamiseen liittyvät erikoispiirteet huomioon ottaen on tärkeää, että tässä asetuksessa tarkoitettua kiintiötä pidetään muuna kuin kriittisenä asetuksen (ETY) N:o 2454/93 308 c artiklan mukaisesti.
            
         
               (4)
            
            
               Yhteisön tullikoodeksista 23 päivänä huhtikuuta 2008 annetun neuvoston asetuksen (EY) N:o 450/2008 (4) 166 artiklassa säädetään sellaisten tavaroiden tullivalvonnasta, jotka luovutetaan vapaaseen liikkeeseen alennetuin tullein niiden tietyn käyttötarkoituksen perusteella. Tässä asetuksessa säädetyissä tariffikiintiöissä tuotavien eläinten valvontaa olisi jatkettava riittävän kauan, jotta voidaan varmistaa, ettei niitä teurasteta kyseisenä ajanjaksona.
            
         
               (5)
            
            
               Tätä varten olisi asetettava vakuus, jonka määrän on katettava kyseisten eläinten vapaaseen liikkeeseen luovuttamisen päivänä sovellettavien yhteisen tullitariffin tullien ja alennettujen tullien välinen erotus.
            
         
               (6)
            
            
               Sen vuoksi asetus (EY) N:o 659/2007 olisi kumottava ja korvattava uudella asetuksella.
            
         
               (7)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   1.   Tällä asetuksella avataan liitteessä lueteltuihin tiettyihin alppi- ja vuoristorotuihin kuuluvien muiden kuin teuraseläimiksi tarkoitettujen sonnien, lehmien ja hiehojen tuontitariffikiintiöt.
   2.   Tämän asetuksen liitteessä mainittavia kiintiöitä hallinnoidaan asetuksen (ETY) N:o 2454/93 308 a ja 308 b artiklan sekä 308 c artiklan 1 kohdan mukaisesti. Mainitun asetuksen 308 c artiklan 2 ja 3 kohtaa ei sovelleta.
   3.   Edellä 1 kohdassa tarkoitetut kiintiöt avataan vuodeksi kerrallaan kunkin vuoden 1 päivästä heinäkuuta seuraavan vuoden 30 päivään kesäkuuta, jäljempänä ’tuontikiintiökausi’.
   2 artikla
   1.   Tässä asetuksessa muina kuin teuraseläimiksi tarkoitettuina eläiminä pidetään 1 artiklan 1 kohdassa tarkoitettuja eläimiä, joita ei teurasteta neljän kuukauden kuluessa vapaaseen liikkeeseen luovuttamista koskevan ilmoituksen vastaanottopäivästä.
   Poikkeuksia voidaan kuitenkin myöntää asianmukaisesti perustellun ylivoimaisen esteen vuoksi.
   2.   Tariffikiintiöön, jonka järjestysnumero on 09.4197, lukeminen edellyttää, että
   
               a)
            
            
               sonneista esitetään polveutumistodistus;
            
         
               b)
            
            
               lehmistä ja hiehoista esitetään polveutumistodistus tai rodun puhtauden vahvistava todistus kantakirjaan merkitsemisestä.
            
         3 artikla
   1.   Tuotuja eläimiä valvotaan asetuksen (EY) N:o 450/2008 166 artiklan mukaisesti, jotta varmistetaan, ettei niitä teurasteta neljän kuukauden kuluessa niiden vapaaseen liikkeeseen luovuttamispäivästä.
   2.   Jotta varmistetaan, että 1 kohdassa tarkoitettua velvoitetta olla teurastamatta tuontieläimiä noudatetaan ja että maksamatta jääneet tullit peritään, kun kyseistä velvoitetta ei noudateta, tuojien on asetettava vakuus toimivaltaisille tulliviranomaisille. Kyseisen vakuuden määrä vastaa asianomaisten eläinten vapaaseen liikkeeseen luovuttamisen päivänä sovellettavien yhteisen tullitariffin tullien ja liitteessä tarkoitettujen tullien välistä erotusta.
   3.   Edellä 2 kohdassa säädetty vakuus vapautetaan viipymättä, kun asianomaisille tulliviranomaisille toimitetaan todiste siitä, että:
   
               a)
            
            
               eläimiä ei ole teurastettu neljän kuukauden kuluessa niiden vapaaseen liikkeeseen luovuttamispäivästä; tai
            
         
               b)
            
            
               eläimet on teurastettu ennen kyseisen määräajan päättymistä ylivoimaisena esteenä pidettävien syiden vuoksi tai terveyteen liittyvistä syistä tai ne ovat kuolleet sairauteen tai tapaturman vuoksi.
            
         4 artikla
   Kumotaan asetus (EY) N:o 659/2007. Sitä sovelletaan kuitenkin ennen 1 päivää heinäkuuta 2009 myönnetyistä todistuksista johtuviin tulleihin todistusten voimassaolon päättymiseen saakka.
   5 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2009.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä toukokuuta 2009.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 155, 15.6.2007, s. 20.
   
      (3)  EYVL L 253, 11.10.1993, s. 1.
   
      (4)  EUVL L 145, 4.6.2008, s. 1.
   
      LIITE
      Tavaran kuvausta on pidettävä ainoastaan ohjeellisena, ja etuusjärjestelmä määräytyy tässä liitteessä CN-koodien sisällön perusteella, sanotun kuitenkaan rajoittamatta yhdistetyn nimikkeistön tulkintasääntöjen soveltamista. Jos CN-koodin edessä on ”ex”, etuusmenettely määräytyy sekä CN-koodin että sitä vastaavan tavaran kuvauksen perusteella.
      
                  Järjestysnumero
               
               
                  CN-koodi
               
               
                  Taric-koodi
               
               
                  Tavaran kuvaus
               
               
                  Kiintiön määrä
                  (eläintä)
               
               
                  Tulli
               
            
                  09.0114
               
               
                  ex 0102 90 05
               
               
                  01029005*20
                  *40
               
               
                  Muut kuin teuraseläimiksi tarkoitetut hiehot ja lehmät, jotka kuuluvat seuraaviin vuoristorotuihin: harmaa, ruskea, keltainen, laikullinen Simmental ja Pinzgau
               
               
                  710
               
               
                  6 %
               
            
                  ex 0102 90 29
               
               
                  01029029*20
                  *40
               
            
                  ex 0102 90 49
               
               
                  01029049*20
                  *40
               
            
                  ex 0102 90 59
               
               
                  01029059*11
                  *19
                  *31
                  *39
               
            
                  ex 0102 90 69
               
               
                  01029069*10
                  *30
               
            
                  09.0115
               
               
                  ex 0102 90 05
               
               
                  01029005*30
                  *40
                  *50
               
               
                  Muut kuin teuraseläimiksi tarkoitetut sonnit, hiehot ja lehmät, jotka kuuluvat seuraaviin rotuihin: laikullinen Simmental, Schwyz ja Fribourg
               
               
                  711
               
               
                  4 %
               
            
                  ex 0102 90 29
               
               
                  01029029*30
                  *40
                  *50
               
            
                  ex 0102 90 49
               
               
                  01029049*30
                  *40
                  *50
               
            
                  ex 0102 90 59
               
               
                  01029059*21
                  *29
                  *31
                  *39
               
            
                  ex 0102 90 69
               
               
                  01029069*20
                  *30
               
            
                  ex 0102 90 79
               
               
                  01029079*21
                  *29